stanford-oval/wikipedia huggingface dataset:
הפיגוע בקפה אפרופו
הערות שוליים

↑  איתן גליקמן, "ידיעות אחרונות", הילדה מהפיגוע ב"אפרופו" מתגייסת, באתר ynet, 4 בינואר 2015
↑  אורי גליקמן וברק רביד, נלכד המוח מאחורי הפיגוע ב"אפרופו", באתר nrg‏, 11 באוקטובר 2005
| פיגועי טרור נגד ישראלים במחצית השנייה של המאה ה-20 |
| --- | --- | --- |
| פיגועים נגד ישראלים שבוצעו בישראל ובשטחים | 1948 עד 1959 • שנות ה-60 • שנות ה-70 • שנות ה-80 • שנות ה-90 • > |  |
| פיגועים נגד ישראלים שבוצעו בחו"ל | שנות ה-70: מתקפת הטרור בשדה התעופה של מינכן (10 בפברואר 70) • הפיגוע בטיסה 330 של סוויסאייר מציריך לנתב"ג (21 בפברואר 70) • חטיפת טיסת 571 של סבנה איירליינס מבריסל לנתב"ג (8 במאי 72) • טבח הספורטאים באולימפיאדת מינכן (5–6 בספטמבר 72) • משבר בני הערובה בשגרירות ישראל בבנגקוק (28 בדצמבר 72) • הפיגוע בטיסה 841 של טראנס וורלד איירליינס מנתב"ג לניו-יורק (8 בספטמבר 74) • חטיפת מטוס אייר פראנס 139 מנתב"ג לפריז (27 ביוני 76)  שנות ה-80: ניסיון ההתנקשות בשגריר הישראלי בלונדון (3 ביוני 82) • הפיגוע בראס בורקה (5 באוקטובר 85) • רצח הימאים הישראלים בברצלונה (5 באוקטובר 85) • הפיגועים בדלפקי אל על בנמלי התעופה של וינה ורומא (27 בדצמבר 85) • ניסיון הפיגוע בטיסת אל על מלונדון (17 באפריל 86)  שנות ה-90: פיגוע האוטובוס במצרים (4 בפברואר 90) • הפיגוע בשגרירות ישראל בארגנטינה (17 במרץ 92) • הפיגוע בשגרירות ישראל בלונדון (26 ביולי 94) |  |
 1948–1999 • 2000–2009 • 2010–2019 • 2020–2029
אמיטריפטילין

| --- | --- |

 
 שם IUPAC
 3-(10,11-dihydro-5H-dibenzo[a,d]cycloheptene-5-ylidene)-N,N-dimethylpropan-1-amine
 שמות מסחריים בישראל
 אלטרול, אלטרולט
 נתונים כימיים
 כתיב כימי:  C20H23N 
 מסה מולרית:  277.183 יחידת מסה אטומית מאוחדת 
 נתונים פרמוקוקינטיים
 זמינות ביולוגית:  30-60%
 מטבוליזם:  כבד (CYP2D6, CYP2C19)
 זמן מחצית חיים:  10-50 שעות
 הפרשה:  שתן
 בטיחות
 מעמד חוקי:  תרופת מרשם
 קטגוריית סיכון בהריון:  קטגוריית סיכון C (אוסטרליה), קטגוריית סיכון C 
 דרכי מתן:  אוראלי
 מזהים
 קוד ATC:  N06AA09 
 מספר CAS:  50-48-6
 PubChem:  2160
 ChemSpider:  2075
 
אמיטריפטילין (amitriptyline; נמכרת בישראל בשם אלטרול, אלטרולט) היא תרופה נוגדת דיכאון מקבוצת ה-TCA (נוגדי דיכאון טריציקליים) משמשת לטיפול במספר הפרעות נפשיות. שימושים נוספים בתרופה כוללים מניעת מיגרנות והפחתת התסמינים בפיברומיאלגיה, מעי רגיז ונדודי שינה. מתן פומי.
תופעות לוואי שכיחות כוללות: ראייה מטושטשת, פה יבש, לחץ דם נמוך בעמידה, ישנוניות ועצירות. תופעות לוואי חמורות עשויות לכלול התקפים אפילפטיים, אובדנות אצל בני 25 ומטה, אצירת שתן, גלאוקומה ומספר בעיות לב. אין ליטול את התרופה ביחד עם מעכבי MAO או עם התרופה ציסאפריד(אנ'). אמיטריפטלין עלולה לגרום לבעיות במהלך ההריון. נראה כי השימוש בהנקה הוא בטוח יחסית.
אמיטריפטילין נתגלתה בשנת 1960 ואושרה על ידי מנהל המזון והתרופות האמריקני (FDA) בשנת 1961. התרופה מופיעה ברשימת התרופות החיוניות של ארגון הבריאות העולמי. זמינה כתרופה גנרית.
שימושים

אמיטריפטילין משמשת לטיפול בדיכאון קליני ומספר מצבים רפואיים נוספים. כמה ראיות מצביעות על כך שאמיטריפטלין עשויה להיות יעילה יותר מאשר תרופות נוגדות דיכאון אחרות כולל מעכבי ספיגה חוזרת של סרוטונין (SSRI) אם כי לעיתים רחוקות היא משמשת ככזו בגלל ריבוי תופעות לוואי וכן, רעילותה הגבוהה במקרה של מינון יתר. נוגדי דיכאון טריציקליים, וביניהן אמיטריפטילין, ניתנים לעיתים לאחר שלא הושג שיפור עם מעכבי ספיגה חוזרת של סרוטונין או אחרים.
נעשה גם שימוש באמיטריפטילין לטיפול במצבים הבאים: פיברומיאלגיה, כאב נוירופטי, הפרעות חרדה, בריחת שתן, הרטבת לילה, מעי רגיז, מיגרנות, נויראלגיה פוסט הרפטית, כאב ראש מתחי, הפרעת קשב וריכוז והפרעה דו־קוטבית.
התוויות נגד

התוויות נגד לשימוש באמיטריפטילין כוללות:
רגישות יתר לנוגדי דיכאון טריציקליים או מרכיביהם
היסטוריה של אוטם שריר הלב
היסטוריה של הפרעות קצב
אי-ספיקת לב
מחלת לב כלילית
מאניה
מחלת כבד קשה
גיל שבע ומטה
הנקה
חולים הנוטלים מעכבי מונואמין אוקסידאז (MAOI) או נטלו אותם במהלך 14 הימים האחרונים
תופעות לוואי

תופעות לוואי שכיחות סחרחורת, כאבי ראש ועלייה במשקל
קוגניטיביות: הזיות ובלבול, (דליריום), כמו גם הפרעות במצב הרוח כמו חרדה ועצבנות
קרדיווסקולריות (לבביות): תת-לחץ דם תנוחתי, סינוס טכיקרדיה (דופק מואץ) ותסמונת QT מוארך
מיניות: אובדן חשק מיני והפרעה בזקפה
שינה: נמנום, נדודי שינה וסיוטים
מנת יתר

התסמינים והטיפול במנת יתר זהים במידה רבה לאלו של טריציקליים אחרים וכוללים, בין היתר: תסמונת סרוטונין והשפעות קרדיווסקולריות קשות.
היסטוריה

אמיטריפטילין סונתזה לראשונה בשנת 1960 ונעשה בה שימוש רפואי החל משנת 1961 בארצות הברית והחל משנת 1962 בבריטניה, בשם Elavil (בשתי המדינות).
שמות מסחריים

בישראל משווקת התרופה תחת השמות: 'אלטרול' ו'אלטרולט' בעבר שווקה גם בשם 'טריפטל'.
מחקר

נחקרו השפעות התרופה על מספר הפרעות, וביניהן:
הפרעות אכילה: מעט ניסויים אקראיים מבוקרים חקרו את יעילותה של התרופה בטיפול בהפרעות אכילה. אלו לא הניבו תוצאות מעודדות
אינסומניה (נדודי שינה)
בריחת שתן: בברזיל ובאוסטרליה, אמיטריפטילין היא טיפול מקובל בבריחת שתן.
תסמונת הקאה מחזורית(אנ')
הפרעת קשב וריכוז/היפראקטיביות (בנוסף, אך לעיתים במקום תרופות ממריצות)
ראו גם

נוגדי דיכאון טריציקליים
דיכאון קליני
תרופות נוגדות דיכאון
הפרעת חרדה מוכללת
דאבת
הפרעת קשב וריכוז
מעכבי קליטה חוזרת בררניים של סרוטונין
2011 בארצות הברית

| 0 | 1 | 2 | 3 |
| --- | --- | --- | --- |
| «««  2010   2009  2008 |  דגל ארצות הברית | 2011  בארצות הברית |  »»»  2012   2013   2014 |
כל ערכי השנים בארצות הברית • אירועים בולטים בעולם ב-2011 פורטל ארצות הברית • לוח שנה של שנת 2011
2011 בארצות הברית היא השנה בה חגגה ארצות הברית 235 שנה מיום היווסדה.
הנהגה

הנשיא: ברק אובמה (המפלגה הדמוקרטית)
סגן נשיא: ג'ו ביידן (המפלגה הדמוקרטית)
יו"ר בית הנבחרים: ננסי פלוסי (המפלגה הדמוקרטית) עד 3 בינואר, ג'ון ביינר (המפלגה הרפובליקנית) החל מ-5 בינואר.
מנהיג הרוב בסנאט: הארי ריד (המפלגה הדמוקרטית)
הקונגרס: הקונגרס ה-112 החל מ-3 בינואר
נפטרו

2 בינואר – ריצ'רד וינטרס, צנחן אמריקאי (נולד ב-1918)
26 בינואר – דניאל בל, סוציולוג אמריקאי (נולד ב-1919)
29 בינואר – מילטון בביט, מלחין אמריקאי (נולד ב-1916)
31 בינואר – יוניס סנבורן, האשה המבוגרת בעולם (נולדה ב-1896)
29 בפברואר – ג'יין ראסל, שחקנית אמריקאית (נולדה ב-1921)
15 במרץ – נייט דוג, זמר היפ הופ אמריקאי (נולד ב-1969)
18 במרץ – וורן כריסטופר, מזכיר המדינה ה־63 של ארצות הברית (נולד ב-1925)
22 במרץ – אליזבת טיילור, שחקנית אנגלייה-אמריקאית (נולד ב-1932)
26 במרץ – ג'רלדין פררו, משפטנית ופוליטיקאית מהמפלגה הדמוקרטית (נולד ב-1935)
26 במרץ – פול ברן, מהנדס התקשורת אמריקאי יהודי (נולד ב-1926)
5 באפריל – ברוך שמואל בלומברג, שחקן אמריקאי-יהודי (נולד ב-1925)
9 באפריל – סידני לומט, במאי קולנוע יהודי-אמריקאי (נולד ב-1924)
20 במאי – רנדי "מאצ'ו מן" סאבאג', מתאבק אמריקאי (נולד ב-1952)
27 במאי – ג'ף קונאווי, שחקן אמריקאי (נולד ב-1950)
30 במאי – רוזלין זוסמן יאלו, פיזיקאית רפואית אמריקאית יהודייה, כלת פרס נובל לפיזיולוגיה ורפואה לשנת 1977 (נולדה ב-1921)
3 ביוני – ג'ק קבורקיאן, רופא ואמן אמריקאי ממוצא ארמני (נולד ב-1928)
4 ביוני – לורנס איגלברגר, מזכיר המדינה של ארצות הברית בשלהי כהונתו של הנשיא ג'ורג' הרברט ווקר בוש (נולד ב-1930)
20 ביוני – ראיין דאן, כוכב הסדרה "ג'קאס" (נולד ב-1977)
24 ביוני – פיטר פאלק, שחקן יהודי-אמריקאי אשר נודע בעיקר בתפקידו כמפקח קולומבו בסדרת הטלוויזיה הבלשית "קולומבו" (נולד ב-1927)
8 ביולי – בטי פורד, אשתו של נשיא ארצות הברית ג'רלד פורד והגברת הראשונה של ארצות הברית בשנים 1974 – 1977 (נולדה ב-1918)
30 בספטמבר – אנוואר אל-אוולקי, טרוריסט אמריקאי-תימני (נולד ב-1971)
5 באוקטובר – סטיב ג'ובס, מחלוצי המחשוב האישי, היה שותף בהקמת חברת אפל ושימש כמנכ"ל שלה (נולד ב-1955)
4 בנובמבר – אנדי רוני, איש רדיו וטלוויזיה אמריקאי (נולד ב-1919).
22 בנובמבר – סבטלנה אלילויבה, סופרת רוסיה, הצעירה מבין ילדיו של יוסיף סטלין, מנהיג ברית המועצות. אזרחית ארצות הברית משנת 1967. (נולדה ב-1926)
הקרן לאדמות ישראל

| --- | --- |

 מדינה:  ישראל 
 מטה הארגון:  ירושלים 
 תקופת הפעילות:  2008–הווה (כ־16 שנים) 
 www.israellandfund.com
 
הקרן לאדמות ישראל ILF היא עמותה ישראלית יהודית, הפועלת לקניית קרקעות בבעלות ערבית בארץ ישראל. בנוסף עורכת הקרן פעילות הסברה בקרב הציבור היהודי בישראלי על הקשר בין העם היהודי לארץ ישראל.
היסטוריה

הקרן הוקמה במהלך שנת 2008 על ידי אריה קינג. היא פועלת לקניית אדמות מערבים או מיהודים העשויים למוכרם לערבים. הקרן פעילה במיוחד באזורי מזרח ירושלים, גליל והנגב. הקרן מרכזת אפשרויות רכישה של אדמות חקלאיות או בתים בערים מעורבות, ומציעה לרוכשים הפוטנציאליים ליווי מלא, הכולל עורכי דין וייעוץ.
מפרסומים בעיתונים שונים בישראל[דרוש מקור] עולה כי בשנים 2008–2009 הקרן לאדמות ישראל השיבה לידי יהודים את נכסיהם לאחר שלעיתים עשרות שנים התגוררו בהם אחרים. אזורים בהם הייתה הקרן מעורבת בשנים 2008–2009: בית צפאפא, "שער המזרח", הר הזיתים, נחלת שמעון ועוד.
לדברי קינג, הקרן קמה בתגובה למהפך שחל במדיניות קרן קיימת לישראל והסיוע של קק"ל להקמת רוואבי. הקרן לאדמות ישראל מוצגת כחלופה לקק"ל עבור התורמים הפוטנציאליים.
הקרן לאדמות ישראל קיימה מספר הפגנות על אדמות הנמצאות בבעלות יהודית לטענתה, באזור עטרות וענתא. כן נתנה הקרן חסות לכנס רבנים שקרא שלא למכור ולהשכיר נכסים לערבים.
במרץ 2010 טען אריה קינג, כי בירושלים ובסביבתה ישנן עתודות קרקע, של קרקעות בבעלות פרטית יהודית או של אדמות קק"ל ומדינה היכולות, אחרי שינוי יעוד הקרקע, לענות על צורכי מגורים של האוכלוסייה היהודית בירושלים למשך עשרות שנים. לדבריו, בשטח העתודות הללו ניתן לבנות קרוב ל-200,000 יחידות דיור. קרקעות אלו מצויות בין גבעת זאב לירושלים, בסמוך לעטרות, במבשרת אדומים (E-1) ובאזור גוש עציון.
ב-2010 החל הארגון לתמוך בסיבוב שערים סביב הר הבית.
בשנת 2017 סייעה הקרן לאדמות ישראל לפנות את משפחת שמאסנה מביתה בשייח ג'ראח, בו התגוררה משנת 1972, בהתאם להחלטת בית המשפט העליון.
הערות שוליים

↑  הקרן לאדמות ישראל (ע"ר), מספר עמותה: 580488088
↑  התשובה לקרן הקיימת לישראל – הקרן לאדמות ישראל, 30 במאי 2008, ארץ ישראל שלנו
↑  עוזי ברוך, 50 דונמים הוצלו מידי קרן החמאס , ערוץ 7
↑  http://www.eudi.022.co.il/BRPortalStorage/a/28/13-hQ1hVfEu0h.pdf
↑  עיתון "ארץ ישראל שלנו", כ"ה באלול תשס"ח
↑  Jewish National Fund/KKL Assisting in Forestation and Planning of new Palestinian City
↑  השבוע: עליה מחודשת ל'שער המזרח', באתר ערוץ 7, 10 באוגוסט 2008
↑  נדב שרגאי, גוף ימני מתכנן "עלייה מחדש לקרקע" למקום בו שכן מושב עטרות עד 48', באתר הארץ, 22 באפריל 2008
↑  רועי שרון, רבנים: יהודי שמוכר קרקע לערבי - בוגד, באתר nrg‏, 31 באוגוסט 2009
↑  יעל פרידסון וישי פורת, לראשונה מ-2009: משפחה ערבית פונתה מביתה בשייח ג'ראח, באתר ynet, 5 בספטמבר 2017
ויקאס סווארופ

| --- | --- |

 לידה:  1963 (בן 61 בערך) אללהאבאד, הודו 
 מדינה:  הודו 
 מקום לימודים:  אוניברסיטת אללהאבאד, Boys' High School & College 
 שפות היצירה:  אנגלית 
 תקופת הפעילות:  מ-2005 
 אתר רשמי
 
ויקאס סווארופ (אנגלית: Vikas Swarup) הוא סופר ודיפלומט הודי ששירת כנציב העליון של הודו בקנדה וכזכיר משרד החוץ ההודי לענייני מערב.
במהלך כהונתו הדיפלומטית שימש בטורקיה, ארצות הברית, אתיופיה והממלכה המאוחדת ודרום אפריקה.
ביוגרפיה

סווארופ נולד בעיר אללהבד למשפחת עורכי דין ידועי שם. בתום לימודיו באוניברסיטת אללהבד, הצטרף סווארופ למשרד החוץ ההודי, ומאז שימש בתפקידים דיפלומטיים רבים. ספרו הראשון, "נער החידות ממומביי", מספר את סיפורו של מלצר עני ממומביי שניצח בשעשועון הטלוויזיה הגדול בעולם. הספר זכה לביקורות משבחות ולאהדת קהל הקוראים בהודו ומחוצה לה, ותורגם ל-34 שפות. הספר דורג בפסגת פרס הספר הטוב של חבר העמים, וזכה בפרס הבוק פרייז של דרום אפריקה לשנת 2006, וכמו כן גם ביריד הספרים של פריז בשנת 2007. הזכויות להסרטת הסרט ניתנו לערוץ הטלוויזיה הבריטי פילם 4, והוא בוים על ידי דני בויל.
ספרו השני של סוורופ "תעלומה בשישה קולות", יצא לאור על ידי הוצאות טראנסוורלד ב-28 ביולי 2008.
ספרו השלישי של סוורופ "היורשת מדלהי", יצא לאור על ידי הוצאת "אחוזת בית ספרים" בדצמבר 2013.
במרץ 2017 מונה לנציב העליון של הודו בקנדה, תפקיד בו כיהן עד דצמבר 2019. מאוגוסט עד דצמבר 2019 שימש כממונה על שירותים קונסולריים, דרכונים, ויזות ועניינים חו"ל של הודו. עם שובו להודו מונה למזכיר משרד החוץ ההודי לענייני מערב, תפקיד בו כיהן עד פרישתו לגמלאות ביולי 2021.
לא בלי בתי

ערך זה עוסק בספר. אם התכוונתם לסרט, ראו .
| --- | --- |

 מידע כללי
 מאת:  בטי מחמודי 
 שפת המקור:  אנגלית 
 סוגה:  אוטוביוגרפיה
 נושא:  פונדמנטליזם אסלאמי 
 הוצאה
 הוצאה:  סנט מרטין פרס 
 תאריך הוצאה:  1987 
 מספר עמודים:  354
 הוצאה בעברית
 הוצאה:  הוצאת כנרת
 תאריך:  1990
 תרגום:  עמשי לוין
 קישורים חיצוניים
 הספרייה הלאומית:  001204669
 
"לא בלי בתי" (באנגלית: Not Without My Daughter) הוא ספר שנכתב על ידי הסופרת בטי מחמודי. הסופרת מתארת בספר את חייה שלה כאישה אמריקאית אשר מתאהבת באזרח אמריקאי-איראני ונקלעת למציאות דתית וחברתית קיצונית באיראן בראשית תקופת שלטונו של רוחאללה ח'ומייני.
הספר תורגם מאנגלית על ידי המשורר והמתרגם עמשי לוין ויצא לאור בהוצאת כנרת.
עלילה

בטי, אמריקאית גרושה ואם לשני בנים, הכירה את מודי (קיצור שמו -סייד בוזורג מחמודי) בבית חולים. הקשר ביניהם התהדק, מודי טיפל וסעד אותה ולאחר מכן הם נישאו ב-1977. בטי ומודי ניהלו חיי נישואים שגרתיים ונולדה להם בת בשם מהטוב. לאחר שמודי מפציר בבטי, היא מסכימה שיבקרו למשך שבועיים בלבד במולדתו איראן כדי להכיר אותה ואת בתם למשפחתו. בתום שבועיים באיראן, מודי מודיע לבטי כי הם יישארו באיראן לתמיד.
התקופה הייתה תחילת שלטונו של ח'ומייני, שהתאפיינה במעבר מהיר מהחוק האזרחי לחוק האסלאמי הקיצוני. בתקופה זו המשטרה החשאית החלה לעצור אזרחים שנהגו שלא על פי חוקי האסלאם ובעיקר נשים שלא לבשו צ'אדור (גלימה ארוכה שחורה שמכסה את הגוף כולו, בדומה לבורקה). על פי החוקים החדשים הנשים והילדים הפכו לרכושו של הגבר שהיה רשאי לצוות עליהם את רצונו ואף לנקוט כלפיהם באלימות.
מודי החל לנקוט כלפי בטי באלימות והחזיק בה ובמהטוב בהסגר, ובנוסף הוא הרשה להן לצאת מהבית בליווי צמוד בלבד.
בשל השינויים הקיצוניים בהתנהגותו הכבוד שרחשה בטי לבעלה נעלם והיא החלה לנטור לו טינה.
בעקבות הקשיים באיראן והפחד מהתנאים בה חיו בטי ובתה הן החליטו לברוח מאיראן, ולאחר 18 חודשים בתנאים קשים בטי ומהטוב הצליחו להימלט מאיראן דרך ההרים והגיעו לטורקיה שם נעזרו בשגרירות ארצות הברית וחזרו בסופו של דבר למישיגן שם התאחדו עם משפחתה של בטי.
בטי מחמודי לאחר הבריחה

לאחר שמחמודי חזרה לארצות הברית היא כתבה את ספרה על החיים באיראן.
היא השתתפה בהרצאות על ילדים חטופים והשתתפה בהכנת סרט שנעשה על פי סיפור חייה בשנת 1991. הסרט צולם בישראל (בתל אביב ביפו העתיקה ובעכו בחאן אל-עומדאן) במשך שבעה שבועות. כוכבת הסרט שגילמה את בטי מחמודי הייתה סאלי פילד.
לאחר מכן הוציאה מחמודי ספר נוסף בשם "למען אהבת ילדי" שיצא ב-1992 והוא סיפור ההמשך של "לא בלי בתי". הספר מספר על המאורעות אחרי שחזרה למשפחתה בארצות הברית, על הפחד שמודי יחזור, על מסעותיה בעולם לקידום הספר, ועל האנשים שפגשה במהלכם.
אבי לוי (קצין)

| --- | --- |
 מדינה:  ישראל 
 השתייכות:   צבא הגנה לישראל
 דרגה:    אלוף-משנה
 תפקידים בשירות
 מפקד גדוד רותם  סגן מפקד חטיבת גבעתי  מפקד חטיבת הנגב  מפקד בסיס האימונים של פיקוד הדרום  סגן מפקד אוגדת עזה  מפקד החטיבה הצפונית ברצועת עזה
 פעולות ומבצעים
 האינתיפאדה הראשונה    המערכה ברצועת הביטחון  האינתיפאדה השנייה  מבצע חומת מגן   מלחמת לבנון השנייה
 
אבי לוי הוא קצין צה"ל במילואים בדרגת אלוף-משנה, שימש בעבר מפקד גדוד רותם, ומפקד החטיבה הצפונית ברצועת עזה.
ביוגרפיה

עם גיוסו לצה"ל שובץ בחטיבת גבעתי. בגבעתי עבר לוי הכשרה כלוחם, קורס מ"כים חי"ר וקורס קציני חי"ר. עם סיום הקורס שב לחטיבה כמפקד מחלקה. בהמשך שימש כמפקד פלוגה בחטיבה, ולאחר מכן כמפקד גדוד רותם והוביל אותו בלחימה בדרום לבנון ובעת מהומות מנהרת הכותל ברצועת עזה. לאחר מכן שימש כסגן מפקד חטיבת גבעתי. במהלך האינתיפאדה השנייה שימש כמפקד חטיבת הנגב ובמקביל כמפקד בסיס האימונים של פיקוד הדרום, והוביל את החטיבה במבצע חומת מגן. החטיבה בפיקודו איתרה כמויות גדולות של אמל”ח, ביצעה מעצרים של מבוקשים ולחמה נגד מחבלים פלסטינים, בהמשך כיהן כסגן מפקד אוגדת עזה, לאחר מכן פיקד על החטיבה הצפונית ברצועת עזה, והוביל אותה בלחימה ברצועת עזה בסדרת המבצעים "מגן קדמי" ובמבצע ימי תשובה.
הערות שוליים

↑  אמיר בוחבוט, צרוב בזיכרון, באתר nrg‏, 12 בספטמבר 2005.
↑  אביחי בקר, עולים ללבנון, הארץ, ‏ 10.02.1998, כפי שהועלה באתר פרש.
↑  עמוס הראל, "צה"ל פרס 12 עמדות בכביש הגישה לגוש קטיף", הארץ, ‏ 24.10.2000.
↑  אמנון ברזילי, ניקול קראו, עליזה ארבלי, הפועלים עסקו בתיקון גדר המערכת כאשר התפוצץ לידם מטען חבלה, באתר הארץ, 11 במאי 2001.
↑  עמרי אסנהיים ואלי ברדנשטיין, "לא חוזר לפני הורגת", באתר nrg‏, 20 בנובמבר 2004.
↑  אל"מ אבי לוי: המחבל ככל הנראה נבהל ולא הפעיל את חגורת הנפץ, באתר ערוץ 7, 31 באוגוסט 2004.
↑  ארנון רגולר ואורי אס, מבצע "מגן קדמי" ברצועה: פעילות לסירוגין במשך כמה חודשים; תוגבר הפעילות לאיתור חוליות קסאם בשטח, באתר הארץ, 30 ביוני 2004.
↑  עמוס הראל וניר חסון, כוחות צה"ל נכנסו לבית חאנון ולג'באליה בתגובה להתגברות ירי הקסאמים, באתר הארץ, 28 בספטמבר 2004.
↑  אמיר בוחבוט, ימי התשובה של צה"ל, באתר nrg‏, 12 באוקטובר 2005.
ערך זה הוא קצרמרבנושא קציני צה"ל. אתם מוזמנים לתרום לוויקיפדיה ו.
ארז חזן

| --- | --- |
אין תמונה חופשית
 לידה:  1 באוקטובר 1961 (בן 63) ישראל
 עמדה:  סמול פורוורד
 גובה:  1.98 מטר
 קבוצות כשחקן
   1978–1987   1987–1993   1993–1995   1995–1996   1997   1997–1999:    הפועל גליל עליון    הפועל ירושלים   הפועל גליל עליון   הפועל צפת   מכבי קריית מוצקין   הפועל גליל עליון
 
ארז חזן (נולד ב-1 באוקטובר 1961) הוא כדורסלן עבר ששיחק 20 עונות בליגת הכדורסל הבכירה בישראל, רובן במועדון הפועל גליל עליון. כמו כן שיחק חזן בהפועל ירושלים, הפועל צפת, מכבי קריית מוצקין ובנבחרת ישראל. חזן התבלט לאורך השנים ביכולת הקליעה שלו והוא מדורג במקום ה-13 ברשימת קלעי כל הזמנים של ליגת העל. מאז 2009 משמש חזן כמנהל מקצועי בהפועל גליל עליון.חזן הוא בנו של כדורסלן העבר חיים חזן, אשר שיחק בשנות ה-50 וה-60 בהפועל תל אביב.
קריירת משחק

חזן נולד ב-1961 לשחקני הכדורסל חיים חזן ואסנת פיאנקו אשר שיחקו בהפועל תל אביב. לאחר שנפרדו הוריו עבר עם אמו לבית אלפא ומאוחר יותר לקיבוץ שמיר שם עסק בכדורמים, שחיה ואתלטיקה. בגיל 15 החל לעסוק בכדורסל והצטרף להפועל גליל עליון (שנקראתה אז הפועל כפר גלעדי/גליל עליון). ב-1979 זכה עם הקבוצה באליפות המחוז הצפוני של הליגה הארצית והעפיל עמה לליגה הלאומית. בקיץ 1980 נטל חזן חלק בזכייתה של נבחרת הנוער במקום השביעי באליפות אירופה ביוגוסלביה. חזן הוביל את קלעי הנבחרת במשחק על המקום השביעי נגד צ'כיה כאשר קלע 19 נקודות. בעונת 1986/7 הגיע חזן עם גליל עליון לגמר גביע המדינה שם נוצחה על ידי מכבי תל אביב. ב-1987 עבר חזן להפועל ירושלים ושיחק במדיה שש עונות. באוקטובר 1990 באחד מהמשחקים הזכורים ביותר בהיסטוריה של הפועל ירושלים, בו הביסה את מכבי תל אביב בהיכל הספורט ביד אליהו בהפרש של 23 נקודות, הוביל חזן את קלעי הקבוצה עם 28 נקודות. ב-1992 שיחק במדי נבחרת ישראל בטורניר הקדם-אולימפי בספרד. ב-1993 חזר חזן להפועל גליל עליון וב-1995 הגיע איתה לגמר הפלייאוף שם הפסידה למכבי תל אביב. ב-1995 עבר לשחק בהפועל צפת ולאחר שזו התפרקה במהלך עונת 1996/7 עבר למכבי קריית מוצקין בליגה השנייה. לאחר מכן חזר להפועל גליל עליון לשנתיים נוספות והגיע איתה לגמר גביע המדינה ב-1998 שם שוב הפסידה למכבי תל אביב. עונת 1998/9 הייתה עונתו האחרונה וזו העונה היחידה בה לא העמיד ממוצע דו-ספרתי של נקודות. במהלך שנותיו בגליל עליון ובירושלים נטל חזן חלק גם בגביעי אירופה השונים, בעיקר גביע קוראץ'.
לאחר פרישתו ממשחק פעיל

חזן פרש ממשחק ב-1999 ובעונת 1999/2000 שימש כעוזר מאמן בהפועל גליל עליון תחת ארז אדלשטיין. מאוחר יותר אימן את הפועל ראש פינה בליגה א' והתמנה למנהל המקצועי של הפועל גליל עליון, תפקיד בו שימש כאשר הקבוצה התאחדה עם גלבוע. ב-2009 עבר לשמש כמנהלה המקצועי של הקבוצה החדשה של הפועל גליל עליון שהתאחדה עם קצרין. ב-2021 העפילה גליל עליון לליגת העל. חזן עוסק למחייתו בביטוח ונוהג להשתתף במשחקי ראווה. ב-2010 השתתף חזן במשחק ראווה בו התמודדו נבחרת הרמטכ"ל מול נבחרת ישראל לדורותיה. בקיץ 2013 השתתף חזן במשחק ראווה בכפר בלום לציון 20 לזכייתה של הפועל גליל עליון באליפות בו התמודדו שחקני הקבוצה משנות ה-90 נגד שחקני הקבוצה משנות ה-2000 ונבחר לחמישיית כל הזמנים של המועדון לצידם של דורון שפר, עודד קטש, נדב הנפלד ועידו קוז'יקרו. ביוני 2015 השתתף בטורניר מיוחד לזכרו של איש הטלוויזיה עמוס כרמלי.
בקיץ 2018 היה חזן אחד מ-32 שחקני עבר החתומים על מכתב שנשלח לשרת הספורט מירי רגב, בו הם קוראים לשרה לחזק את מעמדו של הכדורסלן הישראלי. במכתב טענו שחקני העבר כי הטבות שניתנות לשחקנים זרים, כגון הטבות מס, פוגעות בכדורסלן הישראלי.
הערות שוליים

↑  ארז חזן, באתר ארכיון ספסל
↑  קלעי כל הזמנים, באתר מנהלת הליגה
↑  גלית אורן, הלוחשת לדבורים: גלית אורן מראיינת את אסנת פיאנקו, בשמיר גליון מס' 73, ינואר 2017, עמ' 2(הקישור אינו פעיל)
1 2  אורי שמיר, הכר את הספורטאי - ארז חזן, באתר גליל עולה, ‏5 בינואר, 2011 (ארכיון)
↑  אלכס פרלסמן, כפר גלעדי - בליגה הלאומית, מעריב 23 באפריל, 1979, עמ' 30
↑  נערי הכדורסל במקום השביעי!, מעריב, 31 באוגוסט 1980
↑  יוני לב ארי, מכבי ת"א נגד הפועל י-ם: ה-23 עדיין בראש, באתר ynet, 16 בינואר 2010
↑  ארז חזן - סטטיסטיקה בקריירה, באתר מנהלת הליגה
↑  יובל לידור, ארז חזן מועמד לתפקיד מקצועי בגליל עליון, באתר nrg‏, 17 בנובמבר 2004
↑  מיכל גרונדלנד, ‏קבוצה חדשה בליגת ווינר: גליל עליון/גלבוע, באתר ONE‏, 13 ביוני 2008
↑  צפו בשידור החי של אליפות צה"ל בכדורסל, באתר ‏מאקו‏, 9 ביוני 2010
↑  אור שקדי, 20 שנה לאליפות של גליל עליון: כספי ניצח את קטש ושפר, באתר וואלה!, ‏29 ביולי, 2013 (ארכיון)
↑  יעל שחרור, אלון כרמלי: "הדרך הכי מרגשת להנציח את אבי", באתר ynet, 24 ביוני 2015
↑  יאיר צוקר, דואגים לעתיד, באתר דבר ראשון, ‏25 ביולי, 2018 (ארכיון)
פאלוס

ציור קיר של האל מרקורי, פומפיי שנת 1 לספירה
פַֿאלוּס מתייחס לאיבר המין הזכרי בעת זקפה או לחפץ בעל צורה דומה. באמבריולוגיה הפאלוס מתייחס לחלק בגוף העובר המופיע לפני התפתחות איברי המין. מקור המילה מיוונית ולטינית ממילה שפירושה להתנפח.
מקבילו הנקבי של המושג הוא "יוני" (מסנסקריט: योनि; נהגה: yoni), שמתייחס לאיבר המין הנקבי, או לדבר מה שמזכיר אותו במראהו.
באומנות וארכיטקטורה

ניתן למצוא פסלי פאלוס מודרניים ועתיקים פזורים ברחבי העולם. שרידים רבים נשמרו מיוון ורומא העתיקות. בשנת 2003, אף נערכה תחרות למציאת הבניין הדומה ביותר לפאלוס. בתרבויות קדומות רבות, בנייה בצורה של פאלוס היוותה סימן לעושר והצלחה. במערה בגרמניה נמצא פסל פאלוס עשוי אבן חול בן 28,000 שנה.
באומנות וארכיטקטורה > הודו

בטנטרה ההינדואיסטית, סמל הלינגם משמש לפולחן האל שיווה.
באומנות וארכיטקטורה > מצרים העתיקה

המצרים הקדמונים קשרו את הפאלוס עם האל אוזיריס. גופו של האל בותר ל-13 חלקים שפוזרו ברחבי מצרים על ידי סת. אשתו, איזיס, אספה את כל חלקי גופו לבד מהפין שנבלע על ידי דג. הפאלוס היווה סמל לפוריות והאל מין הוצג עם פאלוס זקוף.
באומנות וארכיטקטורה > יוון העתיקה

במיתולוגיה יוונית קלאסית, האל הרמס הוצג לא אחת כעומד על גבעה בעלת מוטיביים פאליים. ישנה מחלוקת בין החוקרים לגבי מעמדו כאל פריון. בנו של הרמס, פאן הוצג פעמים רבות עם פאלוס זקוף בגודל מוגזם.
פריאפוס היה אל הפריון היווני וסמלו היה פאלוס גדול. פריאפוס היה בנם של אפרודיטה ודיניסוס לפי גרסה אחת, או אדוניס לפי גרסה אחרת. היה מגינם של הצאן והבקר, עצי הפרי, הגנים ואיברי המין הזכריים. על שמו נקראת התופעה הפיזולוגית פריאפיזם, זקפה תמידית.
באומנות וארכיטקטורה > סקנדינביה העתיקה

במיתולוגיה הנורדית, פרייר הוא אל פאלי המייצג פריון גברי ואהבה.
סיפור קצר בן המאה ה-14 (Völsa þáttr), מספר על משפחה נורווגית הסוגדת לפאלוס משומר של סוס.
באומנות וארכיטקטורה > רומא העתיקה

ברומא העתיקה היה מקובל ללבוש תכשיטים פאליים כקמעות נגד עין הרע.
באומנות וארכיטקטורה > יפן העתיקה

פסל המרה קאנון בנגאטו סיטי ביפן, הוא אחד מפסלי פוריות רבים הפזורים ברבי יפן עד היום.
בפסיכואנליזה

הפאלוס כסמל מייצג את כוח הפריון הגברי. על פי תאוריית הפסיכואנליזה של פרויד, למרות העובדה שלכל גבר יש פין מוחשי, לאף גבר אין את הפאלוס הסמלי. ז'אק לאקאן הרחיב את סמליות הפאלוס במאמר שכותרתו "על חשיבות הפאלוס", בו הסביר את ההבדל בין להיות בעל פאלוס לבין להיות פאלוס. גבריות נמדדת במידת הבעלות של הפאלוס. נשים, שאין להן בעלות על פאלוס, נהיות בעצמן פאלוס.
על פי המודל הפסיכוסקסואלי, השלב הפאלי הוא התקופה בהתפתחות בה איברי המין הם האזור הארוגני העיקרי. מתאפשר פורקן מתח באמצעות אוננות ומתחילים להתמודד עם תסביך אדיפוס ותסביך אלקטרה, בהם הילד מתאהב בהורה מהמין השני.
למרות שהתאוריה הפסיכואנליטית מוכרת בפסיכולוגיה הפופולרית, מופנית כלפיה ביקורת לא מעטה. יש הטוענים כי היא אינה מבוססת מדעית, ואף יכולה להיחשב לפסאודו־מדע.
ראו גם

פריאפוס
המודל הפסיכוסקסואלי
גודל הפין האנושי
הערות שוליים

↑  http://news.bbc.co.uk/2/hi/science/nature/4713323.stm
↑  Frederick Crews, The Verdict on Freud, Psychological Science 7, 1996-03, עמ' 63–68 doi: 10.1111/j.1467-9280.1996.tb00331.x
↑  Mario Bunge, The philosophy behind pseudoscience, Skeptical Inquirer, 2006, עמ' 29-37
| --- | --- |
בקרת זהויות :  NLI: 987007538711305171  GND: 4045668-7  LCCN: sh85100563 
האל המצרי מין
פסל פאלי במקדש דיוניסוס בדלוס
קארין סנדל

סנדל (משמאל) במדי נבחרת ישראל במשחק ידידות מול צ'לסי, 2019
קארין סֶנְדֶל (נולדה ב-26 באוקטובר 1988) היא כדורגלנית ישראלית, קפטנית נבחרת הנשים הלאומית של ישראל לשעבר המשחקת בעמדת הקשרית בהפועל תל אביב (כדורגל נשים). שיחקה גם ב-מועדון הכדורגל רמת השרון (כדורגל נשים), מועדון מ.ס. קריית גת, מכבי חולון, ולתקופות קצרות ב-NCAA ב-Ohio State Buckeyes, UNC Greensboro Spartans, ובאיסלנד. מכהנת כיושבת ראש ארגון שחקני הכדורגל בישראל.